LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL INTEGRUOTŲ TERITORIJŲ VYSTYMO PROGRAMŲ VEIKSMŲ ATRANKOS TVARKOS APRAŠO PATVIRTINIMO

2018 m. gegužės 9 d. Nr. 1V-342

Vilnius

Siekdamas efektyvaus Lietuvos Respublikos vidaus reikalų ministerijos administruojamų 2014–2020 metų Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8 d. įgyvendinimo sprendimu, kuriuo patvirtinami tam tikri 2014–2020 metų Europos Sąjungos fondų investicijų veiksmų programos elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvai (apie nurodytą sprendimą Europos Komisija pranešė dokumentu Nr. C(2014) 6397), 7 prioriteto „Kokybiško užimtumo ir dalyvavimo darbo rinkoje skatinimas“ 7.1.1 konkretaus uždavinio „Padidinti ūkinės veiklos įvairovę ir pagerinti sąlygas investicijų pritraukimui, siekiant sukurti naujas darbo vietas tikslinėse teritorijose (miestuose)“ įgyvendinimo lėšų panaudojimo:

1. T v i r t i n u Integruotų teritorijų vystymo programų veiksmų atrankos tvarkos aprašą (pridedama).

2. P a v e d u Vidaus reikalų ministerijos Regioninės politikos departamentui per 10 darbo dienų nuo šio įsakymo įsigaliojimo Integruotų teritorijų vystymo programų veiksmų atrankos tvarkos aprašo nustatyta tvarka Lietuvos Respublikos vidaus reikalų ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plane, patvirtintame Lietuvos Respublikos vidaus reikalų ministro 2015 m. kovo 6 d. įsakymu Nr. 1V-164 „Dėl Lietuvos Respublikos vidaus reikalų ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“, nurodytiems galimiems pareiškėjams raštu išsiųsti kvietimą teikti veiksmų, siūlomų įtraukti į integruotas teritorijų vystymo programas, aprašymus.

Vidaus reikalų ministras	Eimutis Misiūnas

PATVIRTINTA

Lietuvos Respublikos vidaus reikalų ministro

2018 m. gegužės 9 d. įsakymu Nr. 1V-342

INTEGRUOTŲ TERITORIJŲ VYSTYMO PROGRAMŲ VEIKSMŲ ATRANKOS TVARKOS APRAŠAS

I SKYRIUS

BENDROSIOS NUOSTATOS

1. Integruotų teritorijų vystymo programų veiksmų atrankos tvarkos aprašas (toliau – Aprašas) nustato Integruotų teritorijų vystymo programų veiksmų, kurie gali būti finansuojami pagal Lietuvos Respublikos vidaus reikalų ministerijos (toliau – Ministerija) administruojamas 2014–2020 metų Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8 d. įgyvendinimo sprendimu, kuriuo patvirtinami tam tikri 2014–2020 metų Europos Sąjungos fondų investicijų veiksmų programos elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvai (apie nurodytą sprendimą Europos Komisija pranešė dokumentu Nr. C(2014) 6397) (toliau – Veiksmų programa), 7 prioriteto „Kokybiško užimtumo ir dalyvavimo darbo rinkoje skatinimas“ priemones, kurių projektai atrenkami valstybės projektų planavimo būdu, siūlomų įtraukti į integruotas teritorijų vystymo programas, atrankos, sąrašų sudarymo, jų tvirtinimo ir keitimo tvarką.

Aprašas netaikomas Integruotų teritorijų vystymo programų veiksmams, kurie gali būti finansuojami pagal Ministerijos administruojamas Veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ priemones Nr. 07.1.1-CPVA-V-902 „Pereinamojo laikotarpio tikslinių teritorijų vystymas. I“ ir Nr. 07.1.1-CPVA-V-906 „Kompleksinė paslaugų plėtra integruotų teritorijų vystymo programų tikslinėse teritorijose“.

2. Aprašas parengtas vadovaujantis:

2.1. Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėmis, patvirtintomis Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“ (toliau – Atsakomybės ir funkcijų paskirstymo taisyklės);

2.2. 2014–2020 metų Europos Sąjungos fondų investicijų veiksmų programos administravimo taisyklėmis, patvirtintomis Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“;

2.3. Projektų administravimo ir finansavimo taisyklėmis, patvirtintomis Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų administravimo ir finansavimo taisyklės);

2.4. Integruotų teritorijų vystymo programų rengimo ir įgyvendinimo gairėmis, patvirtintomis Lietuvos Respublikos vidaus reikalų ministro 2014 m. liepos 11 d. įsakymu Nr. 1V- 480 „Dėl integruotų teritorijų vystymo programų rengimo ir įgyvendinimo gairių patvirtinimo“ (toliau – Gairės);

2.5. Lietuvos Respublikos vidaus reikalų ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo planu, patvirtintu Lietuvos Respublikos vidaus reikalų ministro 2015 m. kovo 6 d. įsakymu Nr. 1V-164 „Dėl Lietuvos Respublikos vidaus reikalų ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas).

3. Apraše vartojamos sąvokos atitinka Aprašo 2 punkte nurodytuose teisės aktuose vartojamas sąvokas.

II SKYRIUS

VEIKSMŲ ATRANKA, VEIKSMŲ, SIŪLOMŲ ĮTRAUKTI Į INTEGRUOTAS TERITORIJŲ VYSTYMO PROGRAMAS, SĄRAŠO SUDARYMAS IR TVIRTINIMAS

4. Ministerijai, Priemonių įgyvendinimo plane patvirtinus naują priemonę arba papildomas lėšas Veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ įgyvendinimo priemonei (-ėms), kuri (-ios) įgyvendinama (-os) valstybės projektų planavimo būdu, Ministerijos Regioninės politikos departamento Regioninės politikos strateginio koordinavimo skyrius (toliau – RPSK skyrius) per 5 darbo dienas nuo priemonės arba papildomų lėšų patvirtinimo Priemonių įgyvendinimo plane dienos Priemonių įgyvendinimo plane nurodytiems galimiems pareiškėjams (toliau – veiksmo vykdytojas) raštu siunčia kvietimą teikti veiksmų, siūlomų įtraukti į integruotas teritorijų vystymo programas, aprašymus (toliau – Veiksmo aprašymas), į kuriuos atsižvelgiant veiksmai įtraukiami į Veiksmų, siūlomų įtraukti į integruotas teritorijų vystymo programas, sąrašą (toliau – Sąrašas). Veiksmo aprašymas rengiamas pagal Aprašo 1 priede nustatytą formą.

5. Kvietime teikti Veiksmo aprašymą (toliau – kvietimas) turi būti nurodyta:

5.1. Veiksmų programos 7 prioriteto konkretaus uždavinio ir įgyvendinimo priemonės, pagal kurią siūloma teikti Veiksmo aprašymą, pavadinimai;

5.2. institucija, kuriai turi būti pateiktas Veiksmo aprašymas, jos adresas ir kontaktinio asmens vardas, pavardė, telefono numeris, elektroninio pašto adresas;

5.3. Veiksmo aprašymo galutinis pateikimo terminas, kuris negali būti trumpesnis kaip 15 darbo dienų nuo kvietimo išsiuntimo dienos;

5.4. pagrindiniai reikalavimai, kuriais vadovaujantis turi būti rengiamas Veiksmo aprašymas;

5.5. veiksmu siekiami produkto ir rezultato rodikliai bei jų aprašymai;

5.6. kriterijai, kuriais remiantis bus atrenkami veiksmai, kriterijų vertinimo aspektai, paaiškinimai ir veiksmų prioritetinės eilės sudarymo metodas.

6. Veiksmo aprašymas, pateiktas vėliau kvietime nustatyto galutinio pateikimo termino, nėra vertinamas.

7. RPSK skyrius, gavęs veiksmo vykdytojo pateiktą Veiksmo aprašymą, ne vėliau kaip per 7 darbo dienas nuo Veiksmo aprašymo Ministerijoje gavimo dienos turi įvertinti, ar:

7.1. veiksmas atitinka Veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 7.1.1 konkretų uždavinį „Padidinti ūkinės veiklos įvairovę ir pagerinti sąlygas investicijų pritraukimui, siekiant kurti naujas darbo vietas tikslinėse teritorijose (miestuose)“ ir siekiamą rezultatą;

7.2. Veiksmo aprašyme nurodytos planuojamos veiklos atitinka Priemonių įgyvendinimo plane numatytas finansuoti veiklas ir tikslinę teritoriją;

7.3. veiksmu siekiama kvietime nurodyto (-ų) produkto (-ų) ir rezultato rodiklio (-ių).

8. Veiksmo aprašymo vertinimą atlieka ne mažiau kaip du RPSK skyriaus valstybės tarnautojai arba darbuotojai, dirbantys pagal darbo sutartį (toliau – Atsakingi darbuotojai).

9. Jei Veiksmo aprašymui įvertinti trūksta informacijos ir duomenų arba Veiksmo aprašyme yra netikslumų, Atsakingi darbuotojai turi teisę raštu ar elektroniniu paštu veiksmo vykdytojo paprašyti paaiškinti, papildyti ar patikslinti Veiksmo aprašyme pateiktą informaciją ir nustatyti terminą, kuris negali būti ilgesnis kaip 5 darbo dienos, informacijai pateikti. Terminas, per kurį veiksmo vykdytojas tikslina Veiksmo aprašyme pateiktą informaciją, neįskaičiuojamas į Aprašo 7 punkte nurodytą Veiksmo aprašymo vertinimo terminą.

10. Atlikus Veiksmo aprašymo vertinimą, Atsakingi darbuotojai parengia ir pateikia Ministerijos Regioninės politikos departamento (toliau – RPD) direktoriui tvirtinti Veiksmo vertinimo išvadą (toliau – Išvada), kurioje nurodo, ar veiksmas atitinka visus Aprašo 7 punkte nustatytus reikalavimus ir gali būti įtraukiamas į Sąrašą. Išvada rengiama pagal Aprašo 2 priedą. Atsakingi darbuotojai patvirtintą Išvadą užregistruoja Ministerijoje įdiegtoje dokumentų valdymo sistemoje DocLogix (toliau – DVS) ne vėliau kaip kitą darbo dieną po jos patvirtinimo.

11. Ne vėliau nei per 5 darbo dienas nuo paskutinės pagal tą patį kvietimą gauto Veiksmo aprašymo Išvados užregistravimo Atsakingi darbuotojai įvertina visus pagal tą patį kvietimą gautus ir siūlomus įtraukti į Sąrašą Veiksmų aprašymus pagal Aprašo 4 priede nustatytą Veiksmų prioritetinės eilės sudarymo metodą (toliau – Metodas).

12. Atsakingi darbuotojai, atsižvelgdami į pagal Metodą gautus rezultatus sudarytą veiksmų prioritetinę eilę, parengia Sąrašo projektą ir teikia jį tvirtinti RPD direktoriui. Sąrašas rengiamas pagal Aprašo 3 priede nustatytą formą. Atsakingi darbuotojai patvirtintą Sąrašą užregistruoja DVS ne vėliau kaip kitą darbo dieną po jo patvirtinimo. Ne vėliau kaip per 3 darbo dienas nuo Sąrašo užregistravimo DVS dienos Atsakingi darbuotojai informuoja visus veiksmų vykdytojus, pateikusius Veiksmų aprašymus, apie patvirtintą Sąrašą, nurodydami veiksmus, kurie bus siūlomi įtraukti į atitinkamą integruotą teritorijų vystymo programą.

13. RPSK skyrius per 5 darbo dienas nuo Sąrašo užregistravimo DVS dienos, atsižvelgdamas į priemonei patvirtintą finansavimo sumą, Gairėse nustatyta tvarka teikia atitinkamos integruotų teritorijų vystymo programos įgyvendinimo koordinavimo darbo grupei (toliau – Koordinavimo darbo grupė) pasiūlymą didžiausius prioritetinius balus surinkusius veiksmus įtraukti į atitinkamą integruotą teritorijų vystymo programą.

14. Jei įtrauktam į Sąrašą veiksmui nepakanka priemonei patvirtintų lėšų, RPSK skyrius per 5 darbo dienas nuo Sąrašo užregistravimo DVS, raštu kreipiasi į veiksmo vykdytoją siūlydamas veiksmą, kuris būtų siūlomas įtraukti į integruotą teritorijų vystymo programą, įgyvendinti naudojant mažesnę finansavimo sumą. Veiksmo vykdytojui atsisakius įgyvendinti veiksmą naudojant mažesnę finansavimo sumą, RPSK skyrius per 5 darbo dienas nuo veiksmo vykdytojo atsisakymo Ministerijoje gavimo dienos Gairėse nustatyta tvarka teikia atitinkamai Koordinavimo darbo grupei pasiūlymą įtraukti į atitinkamą integruotą teritorijų vystymo programą kitą iš eilės Sąraše esantį veiksmą, jeigu jam įgyvendinti pakanka priemonei patvirtintų lėšų arba jo vykdytojas sutinka įgyvendinti veiksmą naudodamas mažesnę finansavimo sumą.

15. Jei veiksmui, įtrauktam į integruotą teritorijų vystymo programą, nėra skiriamas finansavimas arba veiksmo vykdytojas nusprendžia neįgyvendinti tokio veiksmo, RPSK skyrius per 5 darbo dienas nuo sprendimo neskirti finansavimo arba veiksmo vykdytojo pranešimo apie sprendimą neįgyvendinti veiksmo gavimo dienos parengia Sąrašo pakeitimo projektą išbraukdamas iš jo nurodytus veiksmus ir teikia jį tvirtinti RPD direktoriui.

16. RPKS skyrius per 5 darbo dienas nuo pakeisto Sąrašo užregistravimo DVS dienos Aprašo 12 punkte nustatyta tvarka informuoja veiksmų vykdytojus apie pakeistą Sąrašą ir Gairėse nustatyta tvarka teikia atitinkamai Koordinavimo darbo grupei pasiūlymą įtraukti į atitinkamą integruotą teritorijų vystymo programą kitą didžiausią prioritetinį balą turintį Sąraše esantį veiksmą.

III SKYRIUS

VEIKSMŲ SĄRAŠO KEITIMAS

17. Patvirtintas Sąrašas keičiamas Priemonių įgyvendinimo plane padidinus priemonei įgyvendinti skirtas lėšas.

18. Priemonių įgyvendinimo plane patvirtinus papildomas priemonei įgyvendinti skirtas lėšas naujas kvietimas skelbiamas Aprašo 4 ir 5 punktuose nustatyta tvarka. Kvietimas siunčiamas ir Sąraše esančių veiksmų, kurie nebuvo įtraukti į atitinkamą integruotą teritorijų vystymo programą, vykdytojams su pasiūlymu atnaujinti veiksmų, esančių Sąraše, informaciją, užpildant Aprašo 1 priedo formą.

19. Pagal naują kvietimą gautų ir Sąraše esančių veiksmų, kurie nebuvo įtraukti į atitinkamą integruotą teritorijų vystymo programą, vykdytojų pateiktų atnaujintų Veiksmų aprašymų vertinimas atliekamas Aprašo II skyriuje nustatyta tvarka.

IV SKYRIUS

BAIGIAMOSIOS NUOSTATOS

20. Visi dokumentai ir (arba) jų kopijos, susiję su veiksmų atranka, saugomi vadovaujantis Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“.

_____________________

Integruotų teritorijų vystymo programų

veiksmų atrankos tvarkos aprašo

2 priedas

VEIKSMO VERTINIMO IŠVADA

____________ Nr.

(data)

1.	Veiksmo aprašymo duomenys

1.1. Preliminarus veiksmo pavadinimas
1.2. Veiksmo vykdytojo pavadinimas
1.3. Integruotos teritorijų vystymo programos pavadinimas
1.4. Preliminarus veiksmui įgyvendinti reikalingas lėšų poreikis (eurais)
1.5. Veiksmo aprašymo gavimo data ir registravimo numeris	(Įrašoma raštu gauto projektinio pasiūlymo dėl valstybės projekto įgyvendinimo data, kuri turi būti vėlesnė nei projektų finansavimo sąlygų aprašo patvirtinimo data. Registravimo numeris įrašomas ministerijos vidaus procedūrose nustatyta tvarka.)

2.	Veiksmo aprašymo įvertinimas

Nr.	Vertinimo aspektas	Taip / Ne / Netaikoma	Pastabos / paaiškinimai (nurodomas pasirinkto įvertinimo „Taip / Ne / Netaikoma“ pagrindimas, taip pat dokumentai, kurie buvo peržiūrėti siekiant įvertinti konkretų vertinimo aspektą)
2.1.	Veiksmas atitinka Veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 7.1.1 konkretų uždavinį „Padidinti ūkinės veiklos įvairovę ir pagerinti sąlygas investicijų pritraukimui, siekiant kurti naujas darbo vietas tikslinėse teritorijose (miestuose)“ ir siekiamą rezultatą
2.2.	Veiksmas vykdomas kvietime nurodytoje tikslinėje teritorijoje
2.3.	Veiksmu planuojamos įgyvendinti veiklos atitinka nurodytas priemonių įgyvendinimo plane
2.4.	Veiksmu siekiama kvietime nurodyto (-ų) produkto (-ų) ir rezultato rodiklio (-ių)

3.	Išvada dėl veiksmo atitikties šio priedo 2 punkte nustatytiems reikalavimams

Veiksmas atitinka visus šio priedo 2 punkte nustatytus reikalavimus ir veiksmas gali būti vertinamas pagal Veiksmų prioritetinės eilės sudarymo metodą bei įtraukiamas į Veiksmų, siūlomų įtraukti į integruotas teritorijų vystymo programas, sąrašą.

Veiksmas atitinka ne visus šio priedo 2 punkte nustatytus reikalavimus, t. y. ____________(nurodoma, kurių reikalavimų neatitinka) ir veiksmas negali būti vertinamas pagal Veiksmų prioritetinės eilės sudarymo metodą bei įtraukiamas į Veiksmų, siūlomų įtraukti į integruotas teritorijų vystymo programas, sąrašą.

_________________________________________	____________________

(vertinimą atlikusio atsakingo darbuotojo vardas, pavardė)	(parašas)

________________________________________	____________________

(vertinimą atlikusio atsakingo darbuotojo vardas, pavardė)	(parašas)

4.	Išvados tvirtinimas

Veiksmas gali būti įtrauktas į Veiksmų, siūlomų įtraukti į integruotas teritorijų vystymo programas, sąrašą.

Veiksmas negali būti įtrauktas į Veiksmų, siūlomų įtraukti į integruotas teritorijų vystymo programas, sąrašą.

Vidaus reikalų ministerijos

Regioninės politikos departamento direktorius

__________________________	____________________

(vardas, pavardė)	(parašas)

Integruotų teritorijų vystymo programų

veiksmų atrankos tvarkos aprašo

3 priedas

VEIKSMŲ, SIŪLOMŲ ĮTRAUKTI Į INTEGRUOTAS TERITORIJŲ VYSTYMO PROGRAMAS,

SĄRAŠAS

(forma)

___________

(data)

Eil. Nr.	Preliminarus veiksmo pavadinimas	Veiksmo vykdytojas	Integruotos teritorijų vystymo programos pavadinimas	Lėšų poreikis ir finansavimo šaltiniai, Eur	Veiksmo įvertinimas balais

Iš viso	Savivaldybės biudžeto lėšos	Valstybės biudžeto lėšos	Privačios lėšos	Kitos viešosios lėšos	Europos Sąjungos fondų lėšos

1.
2.
n.

Vidaus reikalų ministerijos

Regioninės politikos departamento direktorius

__________________________	____________________

(vardas, pavardė)	(parašas)

Integruotų teritorijų vystymo programų

veiksmų atrankos tvarkos aprašo

4 priedas

VEIKSMŲ PRIORITETINĖS EILĖS SUDARYMO METODO APRAŠYMAS

1.	Veiksmų prioritetinės eilės sudarymo metodas (toliau – metodas) taikomas visiems pagal tą patį kvietimą gautiems ir siūlomiems įtraukti į Veiksmų, siūlomų įtraukti į integruotas teritorijų vystymo programas, sąrašą Veiksmų aprašymams įvertinti ir veiksmų prioritetinei eilei sudaryti.

2.	Metodo aprašyme vartojamos sąvokos ir kintamieji:

2.1.	n – vertinamų veiksmų skaičius ir veiksmo eilės numeris;

2.2.	n1 – veiksmų, kuriems priskirtas rezultato rodiklis R.N.921 „Vietos vienetų investicijos tvarkomose teritorijose“, skaičius ir projekto eilės numeris;

2.3.	n2 – veiksmų, kuriems priskirtas rezultato rodiklis R. N.922 „Naujos darbo vietos tvarkomose teritorijose“, skaičius ir projekto eilės numeris;

2.4.	k – savivaldybės, kurioje yra tikslinė teritorija, eilės numeris (nuo 1 iki 47);

2.5.	in1 – veiksmo rezultato rodiklio R.N.921 „Vietos vienetų investicijos tvarkomose teritorijose“ reikšmė;

2.6.	dn2 – veiksmo rezultato rodiklio R.N.922 „Naujos darbo vietos tvarkomose teritorijose“ reikšmė;

2.7.	pn – veiksmui prašomas finansavimas (Europos Sąjungos fondų ir valstybės biudžeto lėšos);

2.8.	Ik – materialinės investicijos vienam gyventojui savivaldybėje, kurioje yra tikslinė teritorija (naudojama vertinimo metu Lietuvos statistikos departamento oficialiosios statistikos portalo duomenų bazėje vėliausia prieinama informacija);

2.9.	DIk – dirbančių asmenų skaičius įmonėse savivaldybėje, kurioje yra išskirta tikslinė teritorija (naudojama vertinimo metu Lietuvos statistikos departamento oficialiosios statistikos portalo duomenų bazėje vėliausia prieinama verslo struktūros tyrimo informacija);

2.10.	DAGk – darbingo amžiaus gyventojų skaičius savivaldybėje, kurioje yra išskirta tikslinė teritorija (naudojama vertinimo metu oficialiosios statistikos portalo duomenų bazėje pateikiama sausio 1 d. demografinė statistika metams, kuriems pateikta verslo struktūros tyrimo informacija).

3.	Vertinant veiksmus apskaičiuojamos tarpinės reikšmės:

3.1. apskaičiuojama visų savivaldybių, kuriose yra išskirtos tikslinės teritorijos, dirbančių asmenų dalis įmonėse, lyginant su darbingo amžiaus gyventojų skaičiumi Dk; apskaičiuojama pagal formulę:

3.2. apskaičiuojamas gautų projektų rezultato rodiklio R.N.921 „Vietos vienetų investicijos tvarkomose teritorijose“ vidutinis kvadratinis nuokrypis σi; apskaičiuojamas pagal formulę:

3.3. apskaičiuojamas gautų projektų rezultato rodiklio R.N.922 „Naujos darbo vietos tvarkomose teritorijose“ vidutinis kvadratinis nuokrypis σd; apskaičiuojamas pagal formulę:

3.4. apskaičiuojamas savivaldybių, kuriose yra tikslinių teritorijų, statistinio rodiklio „Materialinės investicijos 1 gyventojui“ vidutinis kvadratinis nuokrypis σI; apskaičiuojamas pagal formulę:

3.5. apskaičiuojamas savivaldybių, kuriose yra tikslinių teritorijų, statistinio rodiklio „Dirbančių asmenų dalis įmonėse, lyginant su darbingo amžiaus gyventojų skaičiumi“ vidutinis kvadratinis nuokrypis σD; apskaičiuojamas pagal formulę:

3.6. apskaičiuojamas kiekvienos savivaldybės rezultato rodiklio R.N.921 „Vietos vienetų investicijos tvarkomose teritorijose“ koregavimo (prioritetinis) koeficientas atsižvelgiant į esamą materialinių investicijų savivaldybėje lygį KIk; apskaičiuojamas pagal formulę:

3.7. apskaičiuojamas kiekvienos savivaldybės rezultato rodiklio R.N.922 „Naujos darbo vietos tvarkomose teritorijose“ koregavimo (prioritetinis) koeficientas atsižvelgiant į esamą darbo vietų skaičių savivaldybėje veikiančiose įmonėse KDk; apskaičiuojamas pagal formulę:

3.8. indeksuotu dydžiu (balais) išreiškiama kiekvieno veiksmo rezultato rodiklio R.N.921 „Vietos vienetų investicijos tvarkomose teritorijose“ reikšmė IndIn; apskaičiuojama pagal formulę:

3.9. indeksuotu dydžiu (balais) išreiškiama kiekvieno veiksmo rezultato rodiklio R.N.922 „Naujos darbo vietos tvarkomose teritorijose“ reikšmė IndDn; apskaičiuojama pagal formulę:

3.10. apskaičiuojamas kiekvieno siūlomo veiksmo efektyvumo rodiklis En (išreikštų indeksuotais dydžiais (balais) rezultato rodiklių ir prašomo finansavimo santykis).

4. Veiksmų prioritetinė eilė sudaroma veiksmus išdėstant efektyvumo rodiklio En mažėjimo tvarka.

__________________